CELEX: 62019CN0240
Language: mt
Date: 2019-03-20 00:00:00
Title: Kawża C-240/19: Talba għal deċiżjoni preliminari mressqa mill-Juzgado de lo Contencioso-Administrativo no 2 de Ourense (Spanja) fl-20 ta’ Marzu 2019 — FA vs Tesorería General de la Seguridad Social (TGSS)

15.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/5
            
         
      Talba għal deċiżjoni preliminari mressqa mill-Juzgado de lo Contencioso-Administrativo no 2 de Ourense (Spanja) fl-20 ta’ Marzu 2019 — FA vs Tesorería General de la Seguridad Social (TGSS)
      (Kawża C-240/19)
      (2019/C 238/07)
      Lingwa tal-kawża: l-Ispanjol
      
         Qorti tar-rinviju
      
      Juzgado de lo Contencioso-Administrativo no 2 de Ourense
      
         Partijiet fil-kawża prinċipali
      
      
         Rikorrent: FA
      
         Konvenut: Tesorería General de la Seguridad Social (TGSS)
      
         Domandi preliminari
      
      
                  1)
               
               
                  Meta dispożizzjoni nazzjonali, bħall-Artikolu 2(2)(a) tal-Orden TAS 2865/2003 [id-Digriet Ministerjali TAS 2865/2003], tissuġġetta l-aċċess għal assigurazzjoni volontarja jew fakultattiva kontinwa għall-kundizzjoni li jkun hemm il-ħruġ minn skema tas-sigurta soċjali: l-imsemmi ħruġ għandu jkun seħħ minn skema tas-sigurtà soċjali Spanjola jew, bil-kontra ta’ dan, b’mod konformi mal-prinċipju ta’ trattament ugwali tal-fatti stabbilit fl-Artikolu 5(b) tar-Regolament Nru 883/2004 (1), l-istituzzjoni kompetenti Spanjola għandha tieħu inkunsiderazzjoni, daqs li kieku seħħ fi Spanja, ħruġ minn skema simili tas-sigurta soċjali ta’ Stat Membru ieħor?
               
            
                  2)
               
               
                  Meta dispożizzjoni nazzjonali, bħall-Artikolu 3(3) tal-Orden TAS 2865/2003 [id-Digriet Ministerjali TAS 2865/2003], tissuġġetta l-aċċess għal assigurazzjoni volontarja jew fakultattiva kontinwata għall-kundizzjoni li tingħata prova ta’ perijodi ta’ kontribuzzjoni: huwa neċessarju li l-persuna kkonċernata kienet, f’xi mument fl-imgħoddi, suġġetta għal-leġiżlazzjoni Spanjola jew, skont l-Artikolu 6 tar-Regolament 883/2004, l-istituzzjoni kompetenti Spanjola għandha tieħu inkunsiderazzjoni l-perijodi ta’ kontribuzzjoni mwettqa taħt il-leġiżlazzjoni ta’ Stat Membru ieħor daqs li kieku dawn kienu kontribuzzjonijiet imwettqa fi Spanja?
               
            
         (1)  Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni ta’ sistemi ta’ sigurtà soċjali (ĠU Edizzjoni Speċjali bil-Malti, Kapitolu 5, Vol. 5, p. 72).